Diari Oficial de la Generalitat Valenciana


Sumari del DOGV 8982, del 23-12-2020 (2020/11791)

ACORD de 18 de desembre de 2020, del Consell, pel qual s'autoritza generar crèdits per al finançament relatiu al mecanisme de suport a la liquiditat, per import de 37.168.753,10 euros, per a finançar operacions derivades de l'execució del mecanisme compartiment Fons de Liquiditat Autonòmic, del Fons de Finançament a Comunitats Autònomes per a l'exercici 2020. Expedient 06.015/43-785 TSQ part.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11287


Data del document
:   18-12-2020

Organisme emissor
:   Conselleria d'Hisenda i Model Econòmic

Tipus de document
:   Acord

Correcció d'errades

 Descriptors 

:   * Conselleria d'Hisenda i Model Econòmic

ACORD de 18 de desembre de 2020, del Consell, pel qual s'autoritza generar crèdits per al finançament relatiu al mecanisme de suport a la liquiditat, per import de 27.530.631,10 euros, per a finançar operacions derivades de l'execució del mecanisme compartiment Fons de Liquiditat Autonòmic, del Fons de Finançament a Comunitats Autònomes per a l'exercici 2020. Expedient 06.015/84-006 QNX part. [2020/11347]  
  
En el marc del que es preveu en el Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i unes altres de caràcter econòmic, el Consell, en la sessió de 06.03.2020, va aprovar l'acord per a sol·licitar l'adhesió al Fons de Liquiditat Autonòmica (FLA) per a l'exercici 2020 i es va comprometre a complir totes les obligacions i condicions establides a aquest efecte en la normativa en vigor, amb els diferents acords que s'adopten en el seu desenvolupament, amb el programa que hi siga aplicable per a 2020, així com el que es preveu en qualsevol disposició que desenvolupe aquest mecanisme de finançament.  
La Comissió Delegada del Govern per a Assumptes Econòmics, el 14.05.2020 va adoptar un acord pel qual s'assignen els recursos addicionals destinats a cobrir necessitats de finançament derivades de la desviació de l'objectiu de dèficit 2019 pendents de finançar, dels quals a la Comunitat Valenciana s'assignen 7.283.154.677,00 ?. Així mateix, el 27.11.2020, addicionalment, la comissió esmentada assigna a la Comunitat, pel mateix concepte, 567,75 milions d'euros més destinats a atendre desviacions de l'objectiu de dèficit de 2019 pendent de finançar.  
  
Aquesta assignació de fons a la Comunitat Valenciana per a l'exercici 2020, en el marc del mecanisme de suport a la liquiditat de les comunitats autònomes, determina un increment en l'endeutament de la Generalitat, en els termes previstos en els acords de la Comissió Delegada del Govern per a Assumptes Econòmics, i autoritzat segons el que es preveu en l'article 47.2.e de la vigent Llei de pressupostos, que permet atendre, d'acord amb els criteris que fixa el Programa per a l'aplicació del compartiment Fons de Liquiditat Autonòmic del Fons de Finançament a Comunitats Autònomes per a 2020, obligacions incloses en el compte de creditors per operacions pendents d'aplicar en el pressupost.  
  
Considerant les condicions per a l'aplicació del programa FLA del Fons de Finançament de Comunitats Autònomes, pel que fa al tram III, i vista la necessitat de procedir a la reprogramació parcial de l'anualitat 2021 dels convenis subscrits amb les universitats públiques el 30.12.2014, mitjançant els quals es van modificar els convenis subscrits en 2008, relatius a la liquidació del Pla plurianual de finançament i el protocol subscrit el 14.10.2005, per a la posada en marxa de determinades infraestructures universitàries, i la consegüent aplicació al pressupost de 2020, per una quantia global de 45.585.104,10 ?, com a requisit previ per a la tramitació de pagament a càrrec d'aquests mecanismes de liquiditat, i complementàriament a les resolucions d'01.07.2020 i 25.11.2020, es considera procedent generar crèdit en el capítol IV, transferències corrents del programa 422.60, Universitat i estudis superiors, per a la inclusió d'una línia de transferència T7404, «Convenis de finançament despesa corrent», de la Conselleria d'Innovació, Universitats, Ciència i Societat Digital, per un import global de 24.481.254,10 ?, a càrrec dels recursos addicionals del FLA esmentats.  
  
  
A aquest efecte, d'acord amb el que es preveu en l'acord del Consell esmentat anteriorment, i en virtut del qual es disposa en l'article 50 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions, els articles 21 i 23 de la Llei 10/2019, de 27 de desembre, de pressupostos de la Generalitat per a l'exercici 2020, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia , en la reunió de 18 de desembre de 2020,  
  
  
Acorda  
  
Primer  
Autoritzar un augment del pressupost d'ingressos en l'aplicació 14.51.85.962.92, «Préstecs llarg termini ens del sector públic», per import de 77.263.723,10 ?.  
  
Segon  
Autoritzar un augment en el pressupost de despeses, en l'aplicació pressupostària 98.24.58.417.48.0, per import de 14.673.613,10 ?.  
  
Tercer  
Autoritzar la inclusió en l'annex de transferències i subvencions corrents del programa 422.60, Universitat i estudis superiors, de la línia de transferència T7404, «Convenis de finançament despesa corrent», amb les dades descriptives i annex de beneficiaris següents:  
  
  
CODI: T7404 DENOMINACIÓ LÍNIA: Convenis de finançament de despesa corrent CAP: 4  
IMPORT: 51.899.136,10 BENEFICIARIS PREVISTS: universitats públiques de la Comunitat valenciana (segons annex)  
MODE DE CONCESSIÓ: DESCRIPCIÓ I FINALITAT: transferència a les universitats públiques de la Comunitat Valenciana per a fer front a les despeses derivades dels convenis de finançament de despeses corrents.  
PUBLICAR DADES: SÍ   
APORTACIÓ GENERALITAT NO CONDICIONADA: 97.317.309,10  
APORTACIÓ EXTERNA: ORIGEN: IMPORT  
 AP. COND. G. 0,00  
Total finançament afectat:  
  
  
  
Relació de beneficiaris de la línia de transferència T7404, «Convenis de finançament de despesa corrent»  
  
BENEFICIARIS IMPORT -  
UNIVERSITAT DE VALÈNCIA-ESTUDI GENERAL 97.295.999,64  
UNIVERSITAT POLITÈCNICA DE VALÈNCIA 62.031.975,65  
UNIVERSITAT D'ALACANT 22.771.972,33  
UNIVERSITAT JAUME I DE CASTELLÓ 6.575.008,43  
UNIVERSITAT MIGUEL HERNÁNDEZ D'ELX 6.200.462,05  
TOTAL - 03.649.619,10  
  
  
  
València, 18 de desembre de 2020  
  
La consellera secretària,  
MÓNICA OLTRA JARQUE